ÚLOHY PRE YMAK

Prosím o odovzdanie najmenej 5 dní pred termínom skúšky, na ktorý budete prihlasení. V prípade nejasnosti ohľadne zadania i potreby konzultovať dané i akékoľvek iné témy ma kontaktujte. Vypracujte si otázky každý sám v rámci štúdia na skúšku – je to vaša príprava. Ak uvidím väčšie nedostatky, dám vedieť vopred a poprosím o úpravu, drobné nedostatky prekonzultujeme pri skúške.

1. Stručne vysvetlite a porovnajte dva modely: **Výdajový model s multiplikátorom** a **Model AS-AD.** Zamerajte sa na podstatu modelov, predpoklady, limity, prístupy: keynesovský vs. neoklasický, úlohu multiplikátorov.
2. Porovnajte keynesovské a neoklasické (monetaristické) prístupy v makroekonómii. Okrem aspektov, ktoré sú predmetom úlohy 1, vymenujte oblasti, ktoré si z prednášky pamätáte a detailnejšie rozveďte tri oblasti. Zamerajte sa na všeobecné predpoklady týchto škôl myslenia, ale i na konkrétne oblasti, ako ekonomický cyklus, nezamestnanosť, účinky fiškálnej a monetárnej politiky apod.
3. Vysvetlite rozdiel medzi nominálnym a reálnym menovým kurzom, uveďte príklady. Zhrňte faktory, ktoré ovplyvňujú menové kurzy v krátkom a dlhom období. Uveďte príklady dopadov zmien menového kurzu na vybrané účty platobnej bilancie, vrátane bilancie rezervných aktív (význam devízových intervencii).
4. Vysvetlite vzťahy medzi makroekonomickými agregátmi: a) čím vysvetľujeme vzťah medzi produktom ekonomiky a mierou nezamestnanosti? b) čím vysvetľujeme vzťah medzi mierou inflácie a mierou nezamestnanosti (plus niekoľko verzii tohto vzťahu)?
5. Stručne porovnajte monetárnu a fiškálnu politiku, zamerajte sa na nástroje, ciele, prípadne keynesovské a neoklasické prístupy (ak nebolo vysvetlené pri otázke 2).